Uniuersis presentes litteras inspecturis Simon de Buxeria archidiaconus Dyuionensis in ecclesia Lingonensi salutem in Domino. Noueritis quod cum reuerendus pater, Iohannes Dei gratia, Lingonensis episcopus, nobis commiserit et magistro Petro de Segneyo et Hugoni dicto dou Pautez rectori ecclesie de Bonsoncino, unionem de Brochon faciendam et incorporandam monasterii Sancti Stephani Dyuionensis tam spiritualibus quam temporalibus pleno iure prout in litteris dicti reuerendi patris continetur. Nos principalibus et arduis negotiis ecclesie Lingonensis impediti ad presens in dicto negotio uacare non possumus; quare volumus quod dicti Petrus et Hugo in dicto negotio procedant post hac absentia non obstante. Datum Lingonensis die dominica ante festum Omnium Sanctorum anno Domini millesimo trecentesimo.